Žerlano stadionas

Žerlano stadionas (pranc. Stade de Gerland, dar žinomas kaip Municipal de Gerland) – futbolo stadionas pietinėje Liono (Prancūzija) miesto dalyje, Žerlano mikrorajone. Jame namų rungtynes žaidė Ligue 1 futbolo klubas Olympique Lyonnais, kuris 2016 m. persikėlė į Parc Olympique Lyonnais. Talpina 40 500 žiūrovų. Stadionas yra priskirtas UEFA trečios kategorijos stadionams. Stadione vyko „The Rolling Stones“, Michael Jackson, David Bowie, „Pink Floyd“, „Genesis“ „Led Zeppelin“, Sting ir kitų atlikėjų koncertai. Istorija 1910 m. Liono meras Édouard Herriot pasiūlė statyti įvairios paskirties stadioną su bėgimo takeliais bei velodromu. 1912 m. buvo patvirtintas stadiono projektas. Architektui Tony Garnier buvo pavestas dizaino ir konstrukcijos projektas. Statybų darbai buvo pradėti 1913 m. tikintis pabaigti statyti iki Pasaulinės parodos. Dėl Pirmojo pasaulinio karo darbai buvo laikinai sustabdyti. Darbai pratęsti 1919 m., o 1920 m. stadionas buvo atidarytas. Stadionas turėjo dviračių takelius, bet vėliau jie buvo pašalinti tam, kad būtų padidintas vietų skaičių iki 50 000. Po 1984 m. renovacijos architektas Rene Gagis privedė stadioną iki UEFA Euro 1984 standartų. Buvo sukonstruotos Jean Bouin ir Jean Jaurès tribūnos. Taip pat buvo renovuotas 1998 m. pasaulio futbolo čempionatui. FIFA nutarimu, tarptautinėms varžyboms skirti stadionai turi būti sėdimi. Šiaurinė ir pietinė tribūna buvo beveik perstatytos, bėgimo takeliai pašalinti, vietų skaičius sumažintas iki 40 500. Didžiausias žiūrovų skaičius (48 552) susirinko 1982 m. derbio rungtynių tarp Olympique Lyonnais ir AS Saint-Étienne metu. Stadione vyko 1972 m. pasaulio regbio taurė, 1984 m. Europos futbolo čempionatas, 1998 m. pasaulio futbolo čempionatas, 2003 m. FIFA konfederacijų taurė (5 rungtynės), 2007 m. pasaulio regbio taurė. Rungtynės Šaltiniai